લેખકડો: સાવ ખોટી વાત. હું દંભપ્રુફ, ભૂલપ્રુફ છું. જે છનુડી મારી સાથે સૂવા માટે તૈયાર હોય એના ટોપલેસ અને બોટમલેસ વિડીયો હું વ્હોટ્સએપ્પ પર પહેલાં મંગાવી લઉં છું. બધું મને અનુકૂળ હોય તો જ હું સૂવાની હા કહું છું. તમે ઇચ્છો તો મારા મોબાઈલમાં આવું આખું કલેક્શન જોઈ શકો. હા! આ વીડિયો કોઈને મોકલી ન શકું. એટલી ઈમાનદારી મેં હંમેશા રાખી છે! આમાં દંભ ક્યાં આવ્યો! હું હંમેશા નિખાલસ રહયો છું. પાટીદાર અનામત આંદોલન પર લખતાં મારી રીતસર ફાટી રહી હતી. મારા પ્રવચનના 80℅ આયોજકો પટેલિયાવ હોય. હું લખું તો મારા રોટલાં બંધ થઈ જાય. છેવટ સુધી મેં એકપણ લેખ ન લખ્યો અને એક સાદી ફેસબુક પોસ્ટ સુદ્ધાં ન લખી. ભાજપ જીતશે એવો ભરોસો ન હતો. એટલે એનાં વખાણ પણ કેમ કરવા! જો કે, પરિણામ આવ્યા પછી મેં એક જ પોસ્ટમાં બધાંના વખાણ કરી દીધા. કોઈ સાથે બગાડવું શા માટે! આમ પણ બધા જાણે જ છે કે, હું તળિયા વગરનો લોટો છું. પછી ખોટી હોંશિયારી શા માટે કરવી! આટલી હદની છે મારી નિખાલસતા. પદ્માવત પર કશું જ કહેતા હું ધ્રૂજતો હતો. બધું સાવ ઠંડુ પડી ગયું પછી મેં લખ્યું. એ પણ ફિલ્મ પર જ, કરણી સેના વિશે લખું તો મને અપચો થઈ જાય. દંભ મને ફાવતો જ નથી. મારા પપ્પાને હું બેફામ ગાળો દઉં છું, ઢોરમાર મારુ છું અને એટલે જ માતા-પિતા પર પુસ્તકો તથા લેખો લખું છું. આટલું એમના વિશે લખ્યા પછી તો મને એમને ઢીબવા માટેનો અધિકાર આપોઆપ મળી જ જાય. આમાં દંભ ક્યાં આવ્યો?